કાર્યક્રમની શરૂઆત શાળાના બાળકોએ અભિનય ગીતથી કરી હતી. સેક્ટર-૩૦ ની સરકારી પ્રાથમિક શાળાના આચાર્ય કલ્પનાબેન દવેએ ઉદગમના શાળાના વિદ્યાર્થીઓના વિકાસ માટે કરવામાં આવતા પ્રયાસોની માહિતી પૂરી પડી હતી. ઉદગમના વુમન્સ વિગના માનદ ડાયરેક્ટર પરમજીતકોર છાબડાએ ઉદગમના ટ્રસ્ટની પ્રવૃત્તિઓની માહિતી આપી ને સ્વાગત પ્રવચન કર્યું હતું. ગાંધીનગરમા નવી પરંપરા નો ચીલો પાડતા મા. મેયરશ્રી મહેન્દ્રસિંહ રાણાનું સ્વાગત ઉદગમ ટ્રસ્ટના મેં. ટ્રસ્ટી ડો. મયુર જોશી અને ગાંધીનગર (ઉત્તર)ના મા. ધારાસભ્ય શ્રી અશોકભાઈ પટેલનું સ્વાગત જાગૃતિબેન પટેલ દ્વારા નોટબુક આપીને કરવામાં આવ્યું હતું.